钦定古今图书集成/明伦汇编/氏族典/第395卷 > 李国用
## 钦定古今图书集成/明伦汇编/氏族典/第395卷 > 李国用

按《杭州府志》：国用自北来，寓杭州，能望气占休咎，兼
相术，但厓岸倨傲，时贵亦颇敬之。谢后诸孙谢退乐
延致之，即据中坐，省幕官皆下位，不得其一言。时赵
文敏公为司户，陪席，风疮满面，李遥见即起迎谓坐
客曰：“我过江仅见此人，面疮愈即面君矣。公辈记取，
异日官至一品，名闻四海。”后果如其言。